62024CO0450_INF
Διάταξη του Δικαστηρίου (ένατο τμήμα) της 10ης Φεβρουαρίου 2025 –[Cudu] (
i
)
(Υπόθεση C‑450/24)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Απάντηση που μπορεί να συναχθεί σαφώς από τη νομολογία – Άρθρο 17 του Χάρτη των Θεμελιωδών Δικαιωμάτων της Ευρωπαϊκής Ένωσης – Δικαίωμα ιδιοκτησίας – Απόφαση‑πλαίσιο 2005/212/ΔΕΥ – Δήμευση των προϊόντων, οργάνων και περιουσιακών στοιχείων του εγκλήματος – Εθνική ρύθμιση η οποία προβλέπει τη δήμευση, υπέρ του οικείου κράτους μέλους, του περιουσιακού στοιχείου που χρησιμοποιήθηκε για τη διάπραξη του αδικήματος της παράνομης εκφόρτωσης εμπορευμάτων υπό διαμετακόμιση – Περιουσιακό στοιχείο το οποίο ανήκει σε τρίτον»
Δικαστική συνεργασία σε ποινικές υποθέσεις – Απόφαση-πλαίσιο για τη δήμευση των προϊόντων, οργάνων και περιουσιακών στοιχείων του εγκλήματος – Πεδίο εφαρμογής – Δήμευση – Έννοια – Εθνικό μέτρο που συνεπάγεται τη δήμευση, υπέρ του Δημοσίου, περιουσιακού στοιχείου ανήκοντος σε καλόπιστο τρίτο, το οποίο χρησιμοποιήθηκε για τη διάπραξη του αδικήματος της παράνομης εκφόρτωσης εμπορευμάτων υπό διαμετακόμιση – Μέτρο το οποίο διατάσσεται από εθνικό δικαστήριο σχετικά με ποινικό αδίκημα και συνεπάγεται την οριστική αποστέρηση του κατασχεθέντος περιουσιακού στοιχείου – Εμπίπτει – Θεμελιώδη δικαιώματα – Δικαίωμα ιδιοκτησίας – Εθνική ρύθμιση η οποία επιτρέπει τη δήμευση, υπέρ του Δημοσίου, περιουσιακού στοιχείου ανήκοντος σε καλόπιστο τρίτο, το οποίο χρησιμοποιήθηκε για τη διάπραξη του αδικήματος της παράνομης εκφόρτωσης εμπορευμάτων υπό διαμετακόμιση – Δεν επιτρέπεται
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 17 § 1· οδηγία 2014/42 του Ευρωπαϊκού Κοινοβουλίου και του Συμβουλίου, άρθρο 2, σημείο 4· απόφαση-πλαίσιο 2005/212 του Συμβουλίου, αιτιολογική σκέψη 3 και άρθρο 2 § 1)
(βλ. σκέψεις 26-31, διατακτ. 1)
Διατακτικό
Το άρθρο 2, παράγραφος 1, της απόφασης-πλαισίου 2005/212/ΔΕΥ του Συμβουλίου, της 24ης Φεβρουαρίου 2005, για τη δήμευση των προϊόντων, οργάνων και περιουσιακών στοιχείων του εγκλήματος, ερμηνευόμενο υπό το πρίσμα του άρθρου 17, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης,
έχει την έννοια ότι:
αντιτίθεται σε εθνική ρύθμιση η οποία επιτρέπει τη δήμευση οργάνου που χρησιμοποιήθηκε για τη διάπραξη του αδικήματος της παράνομης εκφόρτωσης εμπορευμάτων υπό διαμετακόμιση, όταν το όργανο αυτό ανήκει σε καλόπιστο τρίτο.
(
i
)	Η ονομασία που έχει δοθεί στην παρούσα υπόθεση είναι πλασματική. Δεν αντιστοιχεί στο πραγματικό όνομα κανενός διαδίκου.